
	Ismeretanyag leírása

	
A tárgy a levegő-tisztaság védelem legújabb trendjeit, eredményeit tekinti át. Célja felkészíteni a hallgatókat a levegőminőség védelmére azáltal, hogy megismerik a humán eredetű légszennyezők hatásait, a kibocsátáscsökkentés modern módszereit, technológiáit. Röviden áttekintjük a levegő tisztaságvédelmi műszaki és jogi szabályzókat, az alkalmazott határértékek sajátosságait. A gyakorlat keretei között a hallgatók megismerkednek munkahelyi légtér, mint speciális levegőkörnyezet sajátosságaival, követelményeivel.  Megismerik a munkahelyi és környezeti levegő megfelelő minőségének biztosítására alkalmazott technológiákat, eszközöket, mint például, a porleválasztó eszközök, adszorberek, kémiai elven működő berendezések. Röviden áttekintjük a levegőtisztaság-védelem esetében alkalmazható mérési, ellenőrzési módszereket.

	A tárgy részletes leírása, ütemezés

	
	Előadások és gyakorlatok témakörei

	1. 
	Légszennyezettség, az emberi levegőkörnyezet sajátosságai.

	2.
	Kibocsátás csökkentésre alkalmazható technológiák, Portechnikai alapfogalmak. Levegőtisztítás, porleválasztók, Szűrők, elektrofilterek, Nedves gáztiszttás, kémiai módszerek.

	3.
	Munkahelyi légtér, mint speciális levegőkörnyezet, és belső terek levegőminősége, „Beteg épület szindróma”, minőségszabályozás. Innovatív és kísérleti technológiák.

	4.
	Határértékek a levegőtisztaság-védelem területén. Mérési módszerek.
Zárthelyi dolgozat.

	Félévközi követelmények

	Foglalkozásokon való részvétel:
Az előadások online (Teams felületen órarendi időpontban) a gyakorlatok személyes jelenléttel lesznek megtartva. Ezeken a jelenlét kötelező. Ha a hiányzások meghaladják a Tanulmányi Ügyrendben (továbbiakban: TÜ) rögzített értékeket, a hallgató letiltást kap.

	Zárthelyik, jegyzőkönyvek, beszámolók stb.
A hallgatóknak a félévközi időszakban egy zárthelyi dolgozat megírására van lehetőségük. A zárthelyin a megszerezhető pontok minimum 50%-át el kell elérni. Sikertelen zárthelyi esetén a hallgatónak egy pót-zárthelyi megírására van lehetősége. Amennyiben a pót-zárthelyik is sikertelenek, úgy a HKR szerint nyílik lehetőség a pótlásra.

	Évközi jegy meghatározása:
Írásbeli zárthelyi dolgozat, mely elméleti kifejtős kérdéseket (kis esszé), feleletválasztós tesztet tartalmaz. Az írásbeli zárthelyi dolgozatban összesen megszerezhető 100 pont: 0-39 pont: elégtelen; 40-55 pont elégséges; 56-70 pont közepes; 71-85 pont jó; 86-100 pont jeles.

	Az elsajátítandó szakmai kompetenciák

	Ismeri a környezetvédelmi szakterület műveléséhez szükséges általános és specifikus matematikai, természet– és társadalomtudományi elveket, szabályokat, összefüggéseket.
Képes levegőtisztaság-védelmi feladatok javaslat szintű megoldására, döntés előkészítésben való részvételre, hatósági ellenőrzésre és e technológiák üzemeltetésében részt venni.
Képes környezetvédelmi megbízotti feladatok ellátására.
Együttműködik a környezetvédelemmel foglalkozó társadalmi szervezetekkel, de vitaképes az optimális megoldások kidolgozása érdekében.
Nyitott a szakmájához kapcsolódó, de más területen tevékenykedő szakemberekkel való szakmai együttműködésre.
Törekszik arra, hogy önképzéssel a tudását folyamatos fejlessze és világról szerzett tudását frissen tartsa.
Felelősséggel vallja és képviseli a mérnöki szakma értékrendjét, nyitottan fogadja a szakmailag megalapozott kritikai észrevételeket.
Átfogóan ismeri a környezeti elemek és rendszerek alapvető jellemzőit, összefüggéseit és az azokra ható környezetkárosító anyagokat.
Ismeri a főbb környezetvédelmi célú technológiákat, a technológiához kapcsolható berendezéseket, műtárgyakat és azok működését, üzemeltetését.
Képes a környezeti elemek és rendszerek korszerű mérőeszközökkel történő mennyiségi és minőségi jellemzőinek alapfokú vizsgálatára, mérési tervek összeállítására, azok kivitelezésére és az adatok értékelésére.
Képes feltárni az alkalmazott technológiák hiányosságait, a folyamatok kockázatait és kezdeményezi az ezeket csökkentő intézkedések megtételét.
Szervezett továbbképzésen való részvétellel a környezetvédelem területén tudását folyamatosan tovább fejleszti.  

	Irodalom

	Kötelező:
előadások és gyakorlatok kiadott anyagai (moodle-ben hozzáférhető)
Dr Patkó István Környezettechnika I (levegőtisztaság védelem) – BMF jegyzet
Barótfi: Környezettechnika Kézikönyv
Dr. Örvös Mária Levegőtisztaság-védelem, https://www.scribd.com/document/515613483/Dr-Orvos-Maria-Leveg%C5%91tisztasag-Vedelem?utm_source=chatgpt.com
Ajánlott:
Dr. Németh Béla Ipari Technológiák, chrome-extension://efaidnbmnnnibpcajpcglclefindmkaj/https://eta.bibl.u-szeged.hu/1313/1/ipari_technologiak.pdf



